Универзитет у Нишу

Филозофски факултет

**ИЗБОРНОМ ВЕЋУ**

ФИЛОЗОФСКОГ ФАКУЛТЕТА У НИШУ

**ОЦЕНA РЕЗУЛТАТА НАУЧНОГ И ИСТРАЖИВАЧКОГ РАДА**

**ДР ИВАНЕ МИЉКОВИЋ**

Др Ивана Миљковић је у свом досадашњем раду објавила четири (4) научна и стручна рада у часописима и тематским зборницима националног и међународног карактера, један (1) њен рад је прихваћен за објављивање, три (3) саопштења са међународних скупова штампана су у изводу, а са рефератом је учествовала на шест (6) међународних и националних научних скупова; сакупила је укупно двадесет три и по (23,5) научна бода (22 основна научна бода). Кандидаткиња има објављене преводе једне књиге и једног приручника.

Најзначајнији научни рад И. Миљковић је докторска дисертација *Polysémie-homonymie nominale en serbe et en français. La métonymie et la polysémie nominale* у којој се ауторка бави питањима превасходно везаним за семантику, као и питањима из области морфологије, синтаксе, лексикологије и историје француског књижевног језика.

Објављени радови др Иване Миљковић добро су методолошки урађени и теоријски исправно постављени. У њима се кандидаткиња бави важним и недовољно истраженим темама из области књижевног француског језика и француско-српске контрастиве при чему даје одговоре на питања пре свега из домена семантике и лексикологије књижевног француског језика, али и из области морфосинтаксе, морфологије, лингвокултурологије и стилистикe; осим тога, у својим анализама И. Миљковић се бави и диjaхрoниjским прoучaвaњeм пojeдиних eлeмeнaтa и сeгмeнaтa фрaнцускoг jeзикa, прeдстaвљajући нaучнe рeзултaтe из oблaсти истoриje фрaнцускoг jeзикa.

Научни рад кандидаткиње И. Миљковић показује такође да је она способна да веома финим, али истовремено јаким нитима повеже књижевну и језичку анализу, што је одлика својствена филолозима у правом смислу те речи. Научни и стручни радови др Иване Миљковић представљају значајан допринос ужој научној области којом се кандидаткиња бави као и допринос универзитетској настави француског језика.

На основу свега наведеног, Департман за француски језик и књижевност предлаже Изборном већу Филозофског факултета у Нишу да усвоји ***позитивну оцену резултата научног и истраживачког рада др Иване Миљковић*** и подржава предлог за њен избор у звање *доцент* за ужу научну област *Француски језик* (*Граматичка морфологија и Историја француског језика*).

У Нишу, 25. августа 2017. године

Управник

Департмана за француски језик и књижевност,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Иван Јовановић